- Դուք արդեն ընդդիմությանը խելագարի տեղ դրեցիք և մնում է խելագարի պատմությանը հասցնեք: Այնպես չէ, որ իշխանությունը մի լավ բան ասի` ընդդիմությունը պետք է ընդդիմանա: Առավել ևս, եթե խոշոր հաշվով իշխանությունը գոնե մի լավ բան արել է, ընդդիմության ջանքերի շնորհիվ է արել: Պարզապես մեր կառավարման համակարգը ինչպես եղել է, այնպես էլ մնացել է: Եվ եթե առաջ միայն կոռուպցիա էր, ապա հիմա համակարգն է կոռուպցիոն դարձել, եթե առաջ խոշոր տնտեսվարողներ կային, ապա հիմա բացառապես մոնոպոլիստներ են: Այսինքն, բովանդակային առումով որևէ դրական փոփոխության դեպքում ընդդիմությունից որևէ մեկը չի կարող դրան բացասական վերաբերվել, որովհետև պարզ է, որ այդ դեպքում հասարակությունը կկարծի, թե ընդդիմությունը ինքնանպատակ գործողություններ է իրականացնում, ոչ թե փորձում է իրենց կյանքում մի լավ բան փոխել: